
ΔΕΛΤΙΟ ΤΥΠΟΥ

[bookmark: _3bb6n9vqpro1]Ο Οκτώβριος έχει καθιερωθεί διεθνώς ως Μήνας Πρόληψης, Ενημέρωσης και Ευαισθητοποίησης για τον Καρκίνο του Μαστού.
Παρά τη σημαντική πρόοδο που έχει σημειωθεί στη διάγνωση και τη θεραπεία της νόσου, ο καρκίνος του μαστού εξακολουθεί να αφορά χιλιάδες γυναίκες και τις οικογένειές τους. Η σωστή ενημέρωση, ο τακτικός προληπτικός έλεγχος και η έγκαιρη διάγνωση αποτελούν σημαντικά όπλα στη μάχη απέναντι στη νόσο.
Ο Δήμος Λευκάδας, μέσω του ΚΕΠ Υγείας της Αντιδημαρχίας Κοινωνικής Προστασίας, Παιδείας και Πολιτισμού και του Τμήματος Πρόνοιας —με υπεύθυνο για τον συντονισμό των δράσεων τον Εντεταλμένο Σύμβουλο για θέματα Υγείας κ. Αθανάσιο Καραγιάννη και την Αντιδήμαρχο κ.Μαρία Μαργέλη— και σε συνεργασία με το Κέντρο Κοινότητας, το πρόγραμμα «Βοήθεια στο Σπίτι», το Γενικό Νοσοκομείο Λευκάδας, το Γενικό Νοσοκομείο Αθηνών «Έλενα Βενιζέλου - Αλεξάνδρα», την Axion Hellas, τη WinCancer, τον Αθλητικό Σύλλογο ΔΟΞΑ Λευκάδας, καθώς και τοπικούς φορείς, υλοποιεί κατά τη διάρκεια του Οκτωβρίου  πρόγραμμα δωρεάν προληπτικών εξετάσεων, ενημερωτικών παρεμβάσεων και δράσεων ευαισθητοποίησης.
Πρόγραμμα Δράσεων Οκτωβρίου

	Ημερομηνία & Ώρα
	Τοποθεσία
	Δράση / Περιγραφή
 

	Σάββατο 3 Οκτωβρίου
09:00 – 15:00
	Κάλαμος
	Διεξαγωγή εξέτασης μαστού με υπέρηχο και γυναικολογικής εξέτασης από την Axion Hellas.

	Σάββατο 17 Οκτωβρίου
	Κλειστό Γυμναστήριο Λευκάδας
	Εναρκτήρια τελετή της ΔΟΞΑΣ με ειδικό αφιέρωμα στην ευαισθητοποίηση για τον Καρκίνο του Μαστού.

	Τρίτη 20 Οκτωβρίου
	Γενικό Νοσοκομείο Λευκάδας
	Επίσημη τελετή έναρξης δράσεων. Χαιρετισμοί και ενημερωτικές ομιλίες.Ωρα 19.30

	Τετάρτη 21 Οκτωβρίου
	Σχολικά συγκροτήματα Λυκείων 
	Ενημερωτικές δράσεις στη νέα γενιά με διανομή ειδικού έντυπου ενημερωτικού υλικού στους μαθητές και τις μαθήτριες των Λυκείων της Λευκάδας.

	Πέμπτη 22 Οκτωβρίου
	Πόλη & Πεζόδρομος Λευκάδας
	Ποδηλατάδα στην πόλη της Λευκάδας και συμβολικός περίπατος στον πεζόδρομο με σύνθημα τη σημασία της άσκησης και της πρόληψης.

	Παρασκευή 23 Οκτωβρίου
09:00 – 17:00
	Γενικό Νοσοκομείο Λευκάδας
	Ιατρικός έλεγχος με ψηλάφηση Μαστού και Θυρεοειδή.

	Σάββατο 24 Οκτωβρίου
09:00 – 13:00
	Γενικό Νοσοκομείο Λευκάδας
	Ιατρικός έλεγχος με ψηλάφηση Μαστού και Θυρεοειδή.



Πληροφορίες & Ραντεβού
Για περισσότερες πληροφορίες και για τον προγραμματισμό των ραντεβού των ιατρικών εξετάσεων, οι ενδιαφερόμενες μπορούν να επικοινωνούν στο τηλέφωνο:  
(Δευτέρα – Παρασκευή, 08:30 – 13:30)     2645 360145.

 Ο Δήμος Λευκάδας, το ΚΕΠ Υγείας και οι συνεργαζόμενοι φορείς καλούν όλες τις γυναίκες του νησιού να συμμετάσχουν ενεργά στις δράσεις, υπενθυμίζοντας πως η έγκαιρη πρόληψη και ενημέρωση σώζει ζωές.

Το περιεχόμενο που δημιουργείται από AI ενδέχεται να είναι εσφαλμένο.]

